Diari Oficial de la Generalitat Valenciana


Sumari del DOGV 5071, del 16-08-2005 (2005/8657)

Informació pública de les bases específiques de la convocatòria per a la provisió en propietat, pel sistema de concurs oposició, d'una plaça de tècnic mitjà de gestió pressupostària i comptabilitat, grup B.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5071

Data del DOGV
:   16-08-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/8657


Data del document
:   17-06-2005

Organisme emissor
:   Ajuntament de Riba-roja de Túria

Tipus de document
:   Convocatòria

Descriptors 

:   * Riba-roja de Túria
    * concurs administratiu
    * professió administrativa
    * ciència econòmica
    * administració local

Informació pública de les bases específiques de la convocatòria per a la provisió en propietat, pel sistema de concurs oposició, d'una plaça de tècnic mitjà de gestió pressupostària i comptabilitat, grup B. [2005/Q8657]
  
Edicte de l'Ajuntament de Riba-roja de Túria sobre les bases que regiran les proves selectives per a la provisió en propietat, per concurs oposició, d'una plaça de tècnic mitjà de gestió pressupostària i comptabilitat, vacant a la plantilla de funcionaris d'este ajuntament.
  
Bases específiques de la convocatòria per a provisió en propietat, pel sistema de concurs oposició, d'una plaça de tècnic mitjà de gestió pressupostària i comptabilitat, grup B, vacant a la plantilla de funcionaris d'este ajuntament.
  
Primera. Objecte de la convocatòria
  
L'objecte de la present convocatòria és la provisió en propietat mitjançant concurs oposició, d'una plaça de tècnic mitjà de gestió pressupostària i comptabilitat, enquadrada en l'escala d'administració general, subescala tècnica, dotada amb el sou base corresponent al grup de classificació B (article 25 de la Llei 30/1984, de 2 d'agost, nivell de complement de destinació 16, triennis, dues pagues extraordinàries anuals i retribucions complementàries que corresponguen d'acord amb la legislació vigent, al pressupost general municipal i a la relació de llocs de treball.
  
Segona. Requisits dels aspirants
  
Per a poder prendre part en la realització de les proves selectives, els aspirants hauran de complir els següents requisits en la data en què acabe el termini de la presentació d'instàncies i mantindre'ls durant el procés selectiu:
  
1. Tindre la nacionalitat espanyola o d'acord amb el que establix la Llei 17/1993, de 23 de desembre (Boletín Oficial del Estado número 307, de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea tindre nacionalitat d'un país membre d'ella o la de qualsevol d'aquells estats a què, en virtut de tractats internacionals fets per la Unió Europea i ratificats per Espanya, s'aplique la lliure circulació de treballadors en els termes en què esta es troba definida en el Tractat Constitutiu de la Unió Europea; ser cònjuge dels espanyols i dels nacionals d'altres estats membres de la Unió Europea, sempre que no estiguen separats de dret o ser els seus descendents o els del seu cònjuge menors de 21 anys o majors d'esta edat que visquen a càrrec seu.
  
2. Estar en possessió del títol exigit per a l'ingrés en el grup B, de conformitat amb l'article 25 en relació amb la disposició transitòria cinquena de la Llei 30/1984, de 2 d'agost, de Mesures per a la Reforma de la Funció Pública, i la resta de disposicions concordants i d'aplicació vigents, o complides les condicions per a obtindre'l en la data en què finalitze el termini de presentació d'instàncies.
  
3. No patir cap malaltia o defecte físic que impedisca l'exercici de les funcions acreditat mitjançant un certificat mèdic oficial.
  
4. Tindre complits 18 anys, el dia en què finalitze el termini de presentació d'instàncies.
  
5. No haver sigut separat mitjançant expedient disciplinari del servici de l'estat, de les comunitats autònomes, de les entitats locals o de qualsevol altra institució jurídica pública, ni trobar-se inhabilitat per a l'exercici de les funcions públiques.
  
Tercera. Presentació d'instàncies
  
Les instàncies per a prendre part en les presents proves selectives, en què els aspirants hauran de manifestar que complixen totes i cada una de les condicions exigides en estes bases, referides sempre a la data d'expiració del termini de presentació d'instàncies, així com que es comprometen a prestar el preceptiu jurament o promesa, hauran d'anar firmades per l'aspirant i s'adreçaran a l'alcalde president d'este ajuntament, i hauran d'utilitzar la instància model que figura a l'annex I i que es facilitarà a les dependències municipals d'informació al públic. Les instàncies es presentaran al Registre General de la corporació o en les altres formes que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, comptadors des del sendemà de la publicació de l'extracte d'esta convocatòria en el Boletín Oficial del Estado.
  
A la sol·licitud s'haurà d'acompanyar: fotocòpia compulsada del document nacional d'identitat i justificant de l'abonament dels drets d'examen que es fixen en la quantitat de 60 euros, que es pagaran mitjançant transferència bancària a Bancaixa, al número de compte 2077/0115/17/7290391816, o en la Tresoreria de l'ajuntament en els dies laborables de 09.00 hores a 14.00 hores.
  
Els documents acreditatius dels mèrits al·legats per a la fase de concurs, que es presentaran en original o fotocòpia compulsada, no serà necessari presentar-los juntament amb la sol·licitud sinó que els aportaran només els aspirants que superen la fase d'oposició i en el termini de 10 dies des que es publique el resultat de la fase d'oposició al tauler d'anuncis de l'ajuntament.
  
Els drets d'examen esmentats només es tornaran als qui no siguen admesos al procediment selectiu per falta d'algun dels requisits exigits per a prendre-hi part.
  
Quarta. Admissió d'aspirants
  
Expirat el termini de presentació d'instàncies, mitjançant una resolució de l'Alcaldia, s'aprovarà la llista provisional d'aspirants admesos i exclosos, que es publicarà en el Butlletí Oficial de la Província de València i al tauler municipal d'anuncis, i es concedirà un termini de 10 dies naturals per a l'esmena de defectes i presentació de reclamacions pels aspirants exclosos.
  
Transcorregut este termini sense que es formule reclamació, la llista provisional s'entendrà elevada automàticament a definitiva. Les esmenes o reclamacions presentades s'acceptaran o es rebutjaran mitjançant la resolució de l'Alcaldia en què s'aprove la llista definitiva, a la qual es donarà publicitat en la mateixa forma i en la qual es determinarà així mateix el lloc, la data i l'hora de realització del primer exercici, l'orde d'actuació dels aspirants i la composició nominal del tribunal qualificador.
  
Cinquena. Tribunal qualificador
  
El tribunal qualificador estarà compost pels següents membres, tots ells amb veu i vot.
  
President: el de la corporació o regidor en qui delegue.
  
Secretari: el de la corporació o funcionari en qui delegue, que actuarà a més com a vocal amb veu i vot.
  
Vocals:
  
- Un representant de l'administració de la Generalitat Valenciana.
  
- Un regidor de la corporació.
  
- Dos funcionaris de la corporació d'igual o superior categoria designats pel president de la corporació.
  
- Un funcionari d'un grup de titulació igual o superior a l'exigida per a la plaça convocada, designat per l'alcalde a proposta de l'òrgan de representació dels funcionaris.
  
La composició del tribunal inclourà la dels respectius suplents, que seran designats conjuntament amb els titulars. El tribunal podrà disposar la incorporació d'assessors especialistes a les seues sessions.
  
Tots els vocals del tribunal hauran de posseir igual o superior titulació acadèmica que l'exigida per a l'accés a la plaça convocada.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents, indistintament.
  
Les decisions del tribunal es prendran per majoria simple dels membres presents. Cas d'empat, decidirà el vot de qualitat del president.
  
Els membres del tribunal hauran d'abstindre's d'intervindre i els aspirants els podran recusar de conformitat amb el que disposen els articles 28 i 29 de la Llei 30/1992, de 26 de novembre.
  
 Als efectes del que disposa l'annex IV del Reial Decret 462/2002, de 24 de maig, el tribunal tindrà la categoria segona, que es farà extensiva als assessors especialistes del tribunal.
  
Sisena. Començament i desenvolupament de les proves selectives
  
Als aspirants se'ls convocarà en crida única, excepte casos de força major justificats com cal i apreciats lliurement pel tribunal. La no presentació d'un aspirant a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, i quedarà exclòs del procés selectiu.
  
L'orde d'actuació dels aspirants en aquells exercicis que no puguen realitzar-se conjuntament, començarà per la lletra «P», d'acord amb la Resolució de 8 d'abril de 2005, de la Conselleria de Justícia i Administracions Públiques, publicada en el Diari Oficial de la Generalitat Valenciana número 4.984, de 13 d'abril de 2005, que publica el resultat del sorteig efectuat el 7 d'abril de 2005 per a les proves que s'efectuen l'any 2005.
  
El tribunal podrà requerir en qualsevol moment als aspirants que n'acrediten la identitat, a este fi hauran d'anar proveïts del document nacional d'identitat, o qualsevol altre document acreditatiu de la seua personalitat.
  
El tribunal, en aquells casos que considere pertinents, adaptarà els mitjans de realització dels exercicis dels aspirants disminuïts, de manera que gaudisquen d'igualtat d'oportunitats respecte de la resta d'aspirants, sempre que així ho indiquen en la instància per a prendre part en el procés selectiu.
  
Una vegada començades les proves, els successius anuncis es faran públics al tauler municipal d'anuncis, on s'haurà d'indicar el dia i l'hora de realització del següent exercici amb una antelació mínima de 48 hores. Entre la conclusió d'un exercici i la iniciació del següent hi haurà de transcórrer un mínim de 72 hores.
  
Setena. Procediment de selecció: concurs oposició
  
La fase d'oposició serà prèvia a la de concurs:
  
7.1 Fase d'oposició.
  
Constarà dels exercicis següents:
  
Primer exercici. De caràcter obligatori i eliminatori.
  
Consistirà a respondre per escrit a un qüestionari de preguntes amb tres o quatre respostes alternatives sobre els temes que componen el temari de la part general que es recull com a annex II, amb un mínim de 60 preguntes i un màxim de 100 preguntes, en el temps que determine el tribunal, i que serà com a màxim de 90 minuts. L'exercici es realitzarà de manera que es garantisca l'anonimat de l'opositor.
  
La puntuació d'este exercici primer de la fase d'oposició vindrà determinada per l'aplicació de la fórmula següent:
  
 Errors
  
Encerts - ?????????-
  
 n - i
  
Resultat = ?????????????????- x 10
  
60 € 100
  
Sent-ne n el nombre de respostes alternatives.
  
La qualificació d'este exercici serà de 0 a 10 punts, i caldrà obtindre un mínim de 5 punts per a superar-lo.
  
Segon exercici. Obligatori i eliminatori: de coneixement del temari.
  
Es compon de dues parts:
  
Primera part: consistirà a contestar per escrit, en un temps màxim d'una hora, a cinc preguntes concretes determinades pel tribunal i relacionades amb el temari de la part específica que es recull com annex III. La qualificació d'este exercici serà de 0 a 10 punts, i caldrà obtindre un mínim de 5 punts per a superar-lo.
  
Segona part: consistirà a contestar per escrit, en un temps màxim de dues hores, a una pregunta a desenvolupar determinada pel tribunal i relacionada amb els temes compresos en la part específica del programa de l'annex III de la convocatòria.
  
La qualificació d'este exercici serà de 0 a 10 punts, i caldrà obtindre un mínim de 5 punts per a superar-lo.
  
Les dues parts que es compon este segon exercici es realitzaran el mateix dia, i hi haurà un descans de 30 minuts entre la realització de la primera i la segona part i l'opositor les llegirà al tribunal. A l'acabament de la realització de les dues parts i en funció del nombre d'opositors, el tribunal en determinarà el començament de la lectura.
  
Tercer exercici. Obligatori i eliminatori: de caràcter pràctic.
  
Consistirà a resoldre per escrit un o diversos supòsits pràctics que plantejarà el tribunal immediatament abans del començament de l'exercici, relatius a les matèries relacionades amb el temari de la part específica del programa de l'annex III. El temps per a la seua realització serà determinat prèviament pel tribunal, sense que puga ser inferior a dues hores ni superior a tres hores. Durant l'exercici, els aspirants podran consultar únicament els textos legals i col·leccions de jurisprudència, així com calculadores no programables amb què acudisquen proveïts.
  
La qualificació d'este exercici serà de 0 a 10 punts, i caldrà obtindre un mínim de 5 punts per a superar-lo.
  
La qualificació final de l'oposició serà el resultat de la suma de les puntuacions atorgades pel tribunal a cada exercici.
  
El tribunal qualificador queda facultat per a la determinació del nivell mínim exigit per a l'obtenció de les qualificacions de conformitat amb el sistema de valoració que s'adopte en cada prova.
  
7.2 Fase de concurs (26 punts).
  
Experiència professional: es valorarà l'experiència professional, en haver exercit un lloc de treball en l'àrea econòmica directament relacionat amb la gestió de comptabilitat pressupostària i de gestió del pla general de comptabilitat pública en alguna administració pública, acreditada degudament mitjançant un certificat emés pels òrgans competents amb un màxim d'11 punts de conformitat amb el barem següent:
  
a) Per cada semestre complet de servicis prestats en un lloc del mateix grup o superior al convocat en l'administració de l'estat o l'autonòmica, o qualsevol administració local amb un pressupost anual superior a 9.015.181,57 euros (9.914.664.072 de pessetes): 1 punt, fins a un màxim de 10 punts.
  
b) Per cada semestre complet de servicis prestats en un lloc d'inferior grup al convocat en l'administració de l'estat o l'autonòmica, o qualsevol administració local amb un pressupost anual superior a 9.015.181,57 euros (1.510.091.093 de pessetes): 0,50 punts, fins a un màxim de 8 punts.
  
Coneixement del valencià: es valorarà el coneixement del valencià acreditat mitjançant un certificat oficial de la Junta Qualificadora del Coneixements del Valencià o susceptible de ser homologat per este organisme:
  
a) Certificat de coneixement oral: 0,50 punts.
  
b) Certificat de grau elemental: 1 punt.
  
c) Certificat de grau mitjà: 1,50 punts.
  
d) Certificat de grau superior: 2 punts.
  
Els diversos certificats no són acumulables, és a dir, en el supòsit d'estar en possessió de diversos, tan sols es valorarà el de major puntuació.
  
Titulació: es valorarà la titulació específica o superior a la requerida com a requisit per a l'accés a la plaça convocada, fins a un màxim de 4 punts. No es valoraran els títols que siguen necessaris per a la consecució d'altres de nivell superior:
  
a) Diplomatura en Ciències Empresarials: 1 punt.
  
b) Llicenciatura: 2 punts.
  
c) Llicenciatura en Ciències Econòmiques i Empresarials: 3 punts.
  
d) Doctorat: 4 punts.
  
Formació: màxim 6 punts.
  
Es valoraran els diplomes o cursos de formació i perfeccionament igual o superior a 150 hores cada un d'ells relacionades amb el lloc de tècnic de gestió pressupostària i comptabilitat, expedits per universitats públiques i privades, administracions públiques o organismes o institucions oficials i si és el cas cursos homologats per les institucions que hagueren sigut impartit per altres entitats col·laboradores.
  
Per a cada un d'ells:
  
- De més de 350 hores: 6 punts.
  
- De 201 a 350 hores: 4 punts.
  
- De 150 hores a 200 hores: 2 punts.
  
Aquelles activitats de naturalesa diferent dels cursos com són les jornades, taules redones, trobades i debats, aquells que valguen per a sumar crèdits necessaris per als estudis universitaris, i anàlegs, no podran ser objecte de valoració en este apartat.
  
5. Entrevista curricular: consistirà en la realització d'una entrevista curricular davant del tribunal qualificador, en què es valorarà el currículum i l'experiència, la idoneïtat i l'aptitud de l'aspirant. El tribunal podrà formular preguntes i aclariments respecte a l'activitat que cal exercir al lloc de treball convocat. Es valorarà fins al màxim de 3 punts.
  
La qualificació final del concurs serà el resultat de la suma de les puntuacions atorgades pel tribunal a cada mèrit considerat.
  
La qualificació final del concurs oposició serà el resultat de la suma de les puntuacions atorgades pel tribunal en la fase d'oposició i en la de concurs.
  
Huitena. Relació de final d'aspirants i borsa de treball
  
Finalitzada la qualificació dels aspirants, el tribunal farà pública, al tauler municipal d'anuncis, la relació d'aspirants per orde de puntuació, i serà aprovat i seleccionat el primer, i la resta passarà a formar part d'una borsa de treball per a possibles nomenaments interins.
  
La proposta de nomenament formulada pel tribunal qualificador, que serà vinculant per a l'Alcaldia, s'elevarà a esta última juntament amb l'acta de l'última sessió, en la qual hauran de figurar els aspirants que després d'haver superat totes les proves excediren del nombre de places convocades.
  
Novena. Presentació de documentació
  
Els aspirants proposats hauran de presentar al Registre General de la corporació, en el termini de 20 dies hàbils, des que es faça pública la relació d'aspirants aprovats, els següents documents acreditatius dels requisits exigits en les presents bases de:
  
- Certificat de naixement expedit pel registre civil corresponent o fotocòpia del document nacional d'identitat, compulsada degudament.
  
- Original o fotocòpia compulsada del títol acadèmic exigit.
  
- Declaració responsable de no haver sigut separat mitjançant expedient disciplinari del servici de qualsevol administració pública, així com de no trobar-se inhabilitat per a l'exercici de funcions públiques.
  
- Certificat mèdic oficial de no patir cap malaltia o defecte físic que impedisca l'exercici de les funcions.
  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas, hauran de presentar un certificat de l'organisme de què depenguen en què es faça constar la seua condició de funcionari de carrera i totes les circumstàncies que consten en el seu expedient personal.
  
Els qui dins del termini indicat, i tret de força major, no presentaren la documentació o es comprovara que no complixen els requisits exigits, no podran ser nomenats funcionaris i quedaran anul·lades totes les seues actuacions, sense perjuí de la responsabilitat en què pogueren haver incorregut per falsedat en la seua instància.
  
En el cas que l'aspirant siga exclòs, el tribunal podrà proposar la inclusió en la relació d'aprovats el següent de la llista, sempre que haja superat les proves selectives i pel mateix orde que resulte d'aquelles.
  
Deu. Nomenament provisional
  
Amb la presentació prèvia de la documentació exigida, serà nomenat funcionari en pràctiques i haurà de prendre possessió del càrrec en el termini de 30 dies, comptadors des del sendemà d'aquell en què li siga notificat el nomenament, i efectuarà la promesa o jurament de complir fidelment les obligacions del càrrec, amb lleialtat al rei i guardar i fer guardar la Constitució com a norma fonamental de l'Estat, així com la declaració d'incompatibilitats. Aquells que no prenguen possessió en este termini, sense causa justificada, perdran tots els seus drets.
  
Onze. Període de pràctiques
  
El període de pràctiques serà de tres mesos i es realitzarà sota la supervisió del responsable del servici on estiga destinat el funcionari en pràctiques i tindrà la consideració de fase final del procés selectiu. Durant este període els funcionaris en pràctiques hauran d'assistir als cursos de formació que la corporació estime convenient, tendents a aconseguir la necessària aptitud o els coneixements que calen en les matèries afins a les funcions pròpies de la plaça que hagen d'ocupar, i això sense dret a percepció d'indemnització o cap retribució per les esmentades assistències a cursos o els seus desplaçaments.
  
Dotze. Nomenament definitiu
  
Una vegada finalitzat el període de pràctiques, els aspirants que l'hagen superat satisfactòriament, d'acord amb l'informe emés pel responsable del servici en què ha prestat les pràctiques, el president de la corporació els nomenarà funcionaris de carrera. Aquells que no assumisquen el nivell suficient d'integració i eficiència en el lloc de treball objecte de la convocatòria seran declarats no aptes per la resolució motivada de la Presidència de la corporació, amb el tràmit d'audiència previ, i perdran en conseqüència tots els drets al seu nomenament com a funcionaris de carrera.
  
Tretze. Incidències
  
El tribunal queda autoritzat per a resoldre els dubtes que es presenten, interpretar les bases d'esta convocatòria i prendre els acords necessaris per al bon orde del procés selectiu.
  
Catorze. Recursos
  
Contra les presents bases i tots els actes administratius definitius que se'n deriven podran els interessats interposar els oportuns recursos en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quinze. Legislació aplicable
  
En allò no previst en les presents bases s'aplicarà la Llei 30/1984, 2 d'agost; Llei 7/1985, de 2 d'abril; Reial Decret Legislatiu 781/1986, de 18 d'abril; Reial Decret 896/1991, de 7 de juny, i la resta de normes reglamentàries de desplegament; Decret Legislatiu del Consell de la Generalitat Valenciana, de 24 d'octubre de 1995; Decret 33/1999, i supletòriament el Reial Decret 364/1995, de 10 de març.
  
Setze. Publicació
  
Estes bases es publicaran en el Butlletí Oficial de la Província de València i en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
ANNEX I
  
Model d'instància
  
(Nom i cognoms) ..., veí d ..., amb domicili al carrer ..., amb document nacional d'identitat número ..., número de telèfon ..., assabentat del procediment convocat per l'Ajuntament de Riba-roja de Túria (València) per a la realització de proves selectives, pel procediment de concurs oposició, per a la provisió en propietat del lloc de tècnic de gestió pressupostària i comptabilitat, de naturalesa funcionarial.
  
Exposa:
  
a) Que complix tots i cada un dels requisits exigits en les bases de la convocatòria.
  
b) Que coneix i accepta la totalitat de les bases que regixen este concurs oposició.
  
c) Que aporta juntament amb esta instància els documents exigits en la base tercera.
  
d) Que promet que no ha sigut separat mitjançant expedient disciplinari del servici de qualsevol administració pública, ni trobar-se incapacitat per a l'exercici de funcions públiques.
  
Per tot això, suplica:
  
Ser admés a les proves selectives, pel procediment de concurs oposició, convocades per l'Ajuntament de Riba-roja de Túria i ressenyades a l'inici d'esta instància, declara que són certs les dades consignades en ella i que es compromet a provar documentalment totes les dades que figuren en la sol·licitud.
  
..., ... d ... de 2005
  
Firmat
  
ALCALDIA PRESIDÈNCIA DE L'AJUNTAMENT DE RIBA-ROJA DE TÚRIA
  
ANNEX II
  
Temari part general
  
Tema 1. La Constitució espanyola de 1978: principis generals.
  
Tema 2. Drets i llibertats fonamentals dels espanyols. Protecció d'estos drets i llibertats. El Defensor del Poble.
  
Tema 3. La corona: funcions constitucionals del rei. Successió i regència. La ratificació.
  
Tema 4. El poder legislatiu. Les Corts Generals: les cambres. La funció legislativa. El Tribunal Constitucional.
  
Tema 5. El Govern i l'administració, relacions entre el Govern i el poder legislatiu.
  
Tema 6. El poder judicial. Principis generals. Organització judicial.
  
Tema 7. Organització territorial de l'Estat. Les comunitats autònomes: forma de creació i estructura institucional. Sistema de distribució de competències entre l'Estat i les comunitats autònomes.
  
Tema 8. L'administració pública i el dret. Fonts del dret administratiu. La llei: classes de lleis. Decrets lleis y decrets legislatius.
  
Tema 9. El reglament, concepte i classes. Procediment d'elaboració. Principis de reserva de llei, de jerarquia normativa i de competència.
  
Tema 10. La personalitat jurídica de l'administració pública. Persones jurídiques de dret públic. Entitats administratives de caràcter territorial i de caràcter institucional.
  
Tema 11. L'administrat. Concepte i classes. Capacitat i legitimació. La capacitat de l'administrat i les seues causes modificatives. Situacions jurídiques de l'administrat; drets subjectius i interessos legítims.
  
Tema 12. L'acte administratiu. Concepte i classes. Elements de l'acte administratiu. L'eficàcia dels actes administratius. Executivitat i suspensió. La notificació de l'acte administratiu. L'execució dels actes administratius.
  
Tema 13. La teoria de la invalidesa de l'acte administratiu. Actes nuls, anul·lables i irregulars. La convalidació de l'acte administratiu. La revisió d'ofici dels actes administratius.
  
Tema 14. El procediment administratiu. La Llei 30/1992, de Règim Jurídic de les Administracions Públiques i del Procediment Administratiu Comú: principis i àmbit d'aplicació.
  
Tema 15. Les fases del procediment administratiu general: tràmits. Terminació. El silenci administratiu.
  
Tema 16. L'expropiació forçosa: concepte i elements. Procediment general. Referència als procediments especials. Garanties jurisdiccionals.
  
Tema 17. La revisió administrativa de l'acte. Procediments i límits de la revisió. Recursos administratius: reposició, alçada i revisió.
  
Tema 18. Recurs contenciós administratiu. Jurisdicció. Objecte del recurs. Idea general del procediment. La sentència i la seua execució.
  
Tema 19. Règim jurídic dels contractes de les administracions públiques: contractes administratius típics, especials i privats. Requisits dels contractes. L'administració contractant: Ens inclosos i exclosos de l'àmbit de la Llei de Contractes. L'òrgan de contractació. El contractista: capacitat, solvència, prohibicions, classificació.
  
Tema 20. La selecció del contractista, actuacions prèvies a la contractació. Procediments, formes i criteris d'adjudicació. Garanties. Perfeccionament i formalització del contracte: la invalidesa dels contractes.
  
Tema 21. Execució i modificació dels contractes administratius. Prerrogatives de l'administració, revisió de preus. Extinció.
  
ANNEX II
  
Temari part específica
  
Tema 1. El pressupost general de les entitats locals: concepte i contingut. L'estructura pressupostària. Els crèdits del pressupost de despeses: delimitació, situació i nivells de vinculació jurídica.
  
Tema 2. Les bases d'execució del pressupost. Tramitació del pressupost general. La pròrroga pressupostària. Les modificacions de crèdit.
  
Tema 3. L'execució del pressupost de despeses i ingressos: fases. Competències. Despeses de caràcter plurianual. La tramitació anticipada de despeses.
  
Tema 4. Els projectes de despeses. Les despeses amb finançament afectat: especial referència a les desviacions de finançament.
  
Tema 5. La liquidació del pressupost. Tramitació. El romanent de crèdit. El resultat pressupostari: concepte, càlcul i ajustaments. El romanent de tresoreria: concepte i càlcul. Anàlisi del romanent de tresoreria per a les despeses amb finançament afectes i del romanent de tresoreria per a despeses generals.
  
Tema 6. El sistema de comptabilitat de l'administració local (I): principis generals. Competències. Finalitats de la comptabilitat.
  
Tema 7. El sistema de comptabilitat de l'administració local (II): la instrucció de comptabilitat per a l'administració local: estructura i contingut. Particularitats de tracte especial simplificat. Documents comptables. Llibres de comptabilitat.
  
Tema 8. El compte general de les entitats locals. Els estats i comptes anuals i annexos de l'entitat local i els seus organismes autònoms: continguts i justificació. Els comptes de les societats mercantils. Tramitació del compte general. Una altra informació a subministrar al ple, als òrgans de gestió i a altres administracions públiques.
  
Tema 9. El control intern de l'activitat economicofinancera de les entitats locals i els seus ens dependents. La funció interventora: àmbit subjectiu, àmbit objectiu i modalitats.
  
Tema 10. Els controls financer, d'eficàcia i d'eficiència: àmbit subjectiu i objectiu. Procediments i informes. L'auditoria com a forma d'exercir el control financer. Les normes d'auditoria del sector públic.
  
Tema 11. El control extern de l'activitat economicofinancera del sector públic. El Tribunal de Comptes: organització i funcions. La jurisdicció comptable: procediments. La fiscalització de les entitats locals per al Tribunal de Comptes i els òrgans de control extern de les comunitats autònomes.
  
Tema 12. El sistema de bestreta de caixa fixa: normativa bàsica. Funcionament: caixes pagadores, tipus d'operacions, provisions i reposicions de fons, control de la situació de tresoreria.
  
Tema 13. Pagaments a justificar: requisits i procediment. Rendició de comptes. Comptabilitat en l'administració local.
  
Tema 14. La relació jurídica tributària: concepte i elements. Fet imposable. Meritació. Exempcions. Subjectes passius. Responsables. La solidaritat: extensió i efectes. El domicili fiscal. La representació. La transmissió del deute. Les bases imposable i liquidable. El tipus de gravamen. La quota. El deute tributari.
  
Tema 15. La gestió tributària: delimitació i àmbit. El procediment de gestió tributària. La liquidació dels tributs. La declaració tributària. Els actes de liquidació: classes i règim jurídic. La consulta tributària. La prova en els procediments de gestió tributària.
  
Tema 16. L'extinció de l'obligació tributària. El pagament: requisits, mitjans de pagament i efectes del pagament. La imputació de pagaments. Conseqüències de la falta de pagament i consignació. Altres formes d'extinció: la prescripció, la compensació i la insolvència.
  
Tema 17. La recaptació dels tributs. Òrgans de recaptació. El procediment de recaptació en període voluntari. El procediment de recaptació en via de constrenyiment: iniciació, títols per a l'execució i providència de constrenyiment. Ajornament i fraccionament del pagament.
  
Tema 18. Desenvolupament del procediment de constrenyiment. L'embargament de béns. Alienació. Aplicació i imputació de la suma obtinguda. Adjudicació de béns a l'Estat. Acabament del procediment. Impugnació del procediment.
  
Tema 19. Els recursos de les hisendes locals: enumeració. Recursos dels municipis. Recursos de les províncies. Recursos d'altres entitats locals. Règims especials. Els ingressos de dret privat. Les subvencions i altres ingressos de dret públic.
  
Tema 20. Els tributs locals: principis. La potestat reglamentària de les entitats locals en matèria tributària: contingut de les ordenances fiscals, tramitació i règim d'impugnació dels actes d'imposició i ordenació de tributs. L'establiment de recursos no tributaris.
  
Tema 21. La gestió, inspecció i recaptació dels recursos locals. La revisió en via administrativa dels actes de gestió tributària dictats per les entitats locals. La gestió i recaptació de recursos a càrrec d'altres ens públics.
  
Tema 22. L'impost sobre béns immobles. Naturalesa. Fet imposable. Subjecte passiu. Exempcions i bonificacions. Base imposable. Base liquidable. Quota, rèdit i període impositiu. Gestió cadastral. Gestió tributària. Inspecció cadastral.
  
Tema 23. L'impost sobre activitats econòmiques. Naturalesa. Fet imposable. Subjecte passiu. Exempcions. Quota: les tarifes. Rèdit i període impositiu. Gestió censal. Gestió tributària. Inspecció censal.
  
Tema 24. L'impost sobre vehicles de tracció mecànica. Naturalesa i fet imposable. Subjecte passiu. Base imposable, quota i rèdit. Gestió.
  
Tema 25. L'impost sobre construccions, instal·lacions i obres. Naturalesa. Fet imposable. Subjecte passiu. Base imposable. Quota i rèdit. Gestió. L'impost sobre l'increment de valor dels terrenys de naturalesa urbana. Naturalesa. Fet imposable. Subjecte passiu. Exempcions. Base imposable. Quota. Rèdit. Gestió.
  
Tema 26. El règim jurídic de les taxes i els preus públics. Les taxes. Concepte. Fet imposable. Subjecte passiu. Base imposable. Rèdit. Tipus de gravamen i deute tributari. Els preus públics. Concepte. Obligats al pagament. Quantia i rèdit.
  
Tema 27. Les contribucions especials. Concepte. Fet imposable. Subjecte passiu. Rèdit. Base imposable. Criteris de repartiment. Quota. Beneficis fiscals. Bestreta i ajornament de quotes. Col·laboració ciutadana. Les quotes d'urbanització.
  
Tema 28. El crèdit local. Classes d'operacions de crèdit. Naturalesa jurídica dels contractes: tramitació. Les operacions de crèdit a llarg termini. Finalitat i duració. Competència. Límits i requisits per a la concertació d'operacions de crèdit a llarg termini. La concessió d'avals per les entitats locals.
  
Tema 29. El municipi: concepte i elements. El terme municipal: El problema de la planta municipal. Alteracions dels termes municipals. La població municipal. El padró d'habitants. L'estatut dels veïns. Drets dels estrangers.
  
Tema 30. L'organització municipal. Òrgans necessaris. L'alcalde. Competències i estatut personal. Delegació d'atribucions de l'alcalde. Els tinents d'alcalde.
  
Tema 31. El ple de l'ajuntament: composició i funcions. La junta de govern local. Òrgans complementaris: comissions informatives i altres òrgans. Els grups polítics. Els règims municipals especials. La participació veïnal en la gestió municipal.
  
Tema 32. Les competències municipals: sistema de determinació. Competències pròpies i delegades. Els servicis mínims. La reserva de servicis.
  
Tema 33. La província com a entitat local. Organització i competències. La cooperació municipal. Les relacions entre les comunitats autònomes i les diputacions provincials. Règims especials. Les illes: els consells i capítols insulars.
  
Tema 34. Altres entitats locals. Legislació bàsica i legislació autonòmica. Entitats locals d'àmbit inferior al municipi. Les comarques. Les mancomunitats de municipis. Les àrees metropolitanes.
  
Tema 35. El personal al servici de les corporacions locals: classes i règim jurídic. La funció pública local: classes de funcionaris locals.
  
Tema 36. L'accés a les ocupacions locals: principis reguladors, requisits, sistemes selectius. El règim de provisió de llocs de treball: sistemes de provisió. Les situacions administratives dels funcionaris locals.
  
Tema 37. La relació estatutària. Els drets dels funcionaris locals.
  
Tema 38. Els deures dels funcionaris locals. El règim d'incompatibilitats.
  
Tema 39. Les formes d'activitat de les entitats locals. La intervenció administrativa local en l'activitat privada. Les llicències i autoritzacions administratives: les seues classes. L'activitat de foment en l'esfera local.
  
Tema 40. El servici públic en les entitats locals. Les formes de gestió. Especial referència a la concessió de servicis, organismes autònoms i a l'empresa pública local. La iniciativa pública econòmica de les entitats locals. El consorci.
  
Tema 41. Els béns de les entitats locals. Classes. Prerrogatives de les entitats locals respecte als seus béns. Els béns de domini públic. Afectació i desafectació. Règim d'utilització. Els béns comunals.
  
Tema 42. Els béns patrimonials. Règim d'utilització, aprofitament i gaudi i alienació. L'inventari. Les muntanyes veïnals.